يوسف محيوت (تولد نهار 31 يوليوز 1987 ف فاس)، و اللي معروف بسميت ولد لݣريا - Weld L'Griya هو راپور مغريبي معروف بالزعامة ديالو فبزاف د لأغاني. تولد ولد لݣريا ف 1987 فلمدينة لقديمة د فاس، وكبر فظروف صعيبة لي خلاتو يحبس قرايتو ملًي وصل للتامنة. فديك لوقت دخل لعالم ديال لإجرام ولمخدرات، وبدا تيبزنس فيها. فواحد ليستيجواب معاه، قال يوسف باللي راه مشا للحبس 28 ولا 29 مرة، وداكشي علاش تسمًا ولد لݣريا، زعما بقوة ما ولًف على لݣريا ديال لحبس. ف 2013، كتاشف محيوت الراپ وبدا تيراپًي مع واحد لمجموعة سميتها هاش وورلد. ف 2017، ولاً كيغني بوحدو وخرًج بزاف د لأغاني اللي تعرفو بزاف فلمغريب وتا فلخاريج. فـ27 ماي 2020، تشد ولد لݣريا ف فاس بسباب تهم ديال لعنف وتهديد بسلاح. ولد لكًريا عندو بزاف د لأغاني اللي معروفة فلمغريب, منها: عاش الشعب - مع لزعر ولكًناوي مورلين كاماراد الجنرال مواطن مالادي - النسخة اللًولا سيمو لݣناوي لقاء مع ولد الكرية - لوسيط آنفو - يوتوب (2019). "اعتقال مغني الراب "ولد لكرية"". noonpresse.com (بلعربية). 2020-05-27. محمد بوملي (2020-05-28).